MNIST

A MNIST példa a tensorflowban egy gépi tanuló algoritmus, mely számjegyeket ismer fel, pythonban implementálva. A program betanulja, hogy az egyes bemenetekhez milyen számjegyek tartoznak, majd ezután (ugyanazon futáson belül) megadhatunk neki a programkód későbbi soraiban egy vagy több tetszőleges 28x28-as méretű képet, melyről eldönti, milyen számjegy szerepel a képen.

Saját futtatáskor a program meglepően kis pontosságot ért el (se a hármast, se a hetest nem ismerte fel – mindkettőt ötnek nézte), valamint úgy tűnik, nem képes „ezen a képen nem szerepel számjegy” szituáció felismerésére sem. Előbbi eset könnyen lehet, hogy a képen elvégzett transzformációknak köszönhető, ugyanis a bemenethez használt képek 28x28-as színes png képek voltak, míg a MNIST ugyanekkora szürkeárnyalatos png képeket várt, automatikusan konverziót elvégezve a kettő között. Ezen kívül előfordulhat, hogy a számjegyek nem hasonló stílusban lettek lerajzolva, mint ami a training setben előfordult.